Oreljanos provincija
Oreljanos provincija (isp. Provincia de Orellana) – provincija šiaurės rytinėje Ekvadoro dalyje, ribojasi su Peru. Administracinis centras – Puerto Fransisko de Oreljana. Tai yra viena naujausių šalies provincijų, sudaryta 1998 m. atskyrus nuo Napo provincijos. Pavadinta konkistadoro Fransisko de Oreljanos garbei. Provincijoje gyvena nemažai indėnų: vaoranių, šuarų, kečujų.